Steve Alder
Stephen John Alder (* 28. Januar 1950 in London, England; † März 1997 in London, England) weer en britischen Schauspeler.

Leven un Loopbahn 
Alder füng sien Loopbahn as Schauspeler in de 1970er Johren an’t Theater an, woneem he ünner annern 1972 in’n Londoner West End an de Siet vun Richard O’Brien an’t Shaftesbury Theatre in’t Musical Hair, un in de Titelrull in de Rockoper Jesus Christ Superstar an’t Palace Theatre speelt hett. 1973 weer he in en Produkschoon vun dat Musical Grease an’t New London Theatre an de Siet vun Richard Gere to sehn.

Sien eerste Feernsehrull harr he 1979 in den BBC-Feernsehfilm Kiss the Girls and Make Them Cry. He speel in de 1980er un fröhen 1990er Johren verschedene Gastrullen in Feernsehregen as The Other ’Arf, Jury oder The Bill. Speelfilmen hett he so goot as gor nich maakt. In Düütschland weer he ’n lütt beten bekannter dör sien Rull in de Feernsehreeg The Professionals (dt.: Die Profis), in de he söven mol as Agent Murphy optreden is.

Alder is mit blots 47 Johren an en Gastrointestinalen Blöden doodbleven.

Filmografie (Utwahl)

Borns

Weblenken 
 

Schauspeler
Börger von Grootbritannien
Mann
Boren 1950
Storven 1997